Johan Browallius
Store norske leksikon,Historie,Norsk og nordisk historie,Sveriges historie
Johan Browallius var en svensk geistlig, politiker og vitenskapsmann. Han var professor i Åbo fra 1737, først i fysikk, senere i teologi. I 1749 ble han biskop samme sted.
Browallius opptrådte på riksdagen i 1746–1747 og i 1751–1752 som hattepartiets erklærte tilhenger. Han hevdet kraftig stendenes suverenitet (skriftet Om irriga begrepp rörande fundamentallagen). Browallius utga en rekke tidsskrifter av økonomisk eller moraliserende art og utfoldet en mangesidig forfattervirksomhet, som spente over teologi, filosofi, pedagogikk, språk- og naturforskning. Les mer i Store norske leksikon Sveriges historie Finlands historie Åbo (Turku) – historie